laion/Wikipedia-Exotic huggingface dataset:
היכל אהרון

היכל אהרון הוא בית הכנסת המרכזי בעיר נהריה, ישראל. בית הכנסת נקרא על שם רבה הראשון של נהריה, אהרן קלר. התפילות בבית הכנסת מתנהלות בנוסח אשכנז. בית הכנסת נוסד בידי יוסף לוי וזליג סוסקין, ממייסדי נהריה. רב העיר, הרב ישעיהו מייטליס, מכהן כרב בית הכנסת. בבית הכנסת שתי עזרות נשים - אחת בצד המערבי של הקומה הראשונה, ואחרת - בקומה השנייה. שמות חללי צה"ל בני העיר רשומים במבואת בית הכנסת וכן מוזכרים בקביעות בתפילת יזכור. לצד בית הכנסת נמצא המבנה של המועצה הדתית של נהריה. שאול מ. שאשא (עורך), לטייל בנהריה - מדריך למבקר בעיר (עמ' 42), ביחד, 2012 אתר האינטרנט הרשמי של בית הכנסת המרכזי היכל אהרון היכל אהרון, ברשת החברתית פייסבוק בית כנסת מרכזי אשכנזי - היכל אהרון, נהריה, כיפה
This Is Love (שיר של ויל.איי.אם)

"This Is Love" (בעברית: "זו אהבה") הוא שיר שנכתב והוקלט על ידי זמר ההיפ-הופ האמריקאי ויל.איי.אם לאלבום האולפן הרביעי שלו, Willpower, בהשתתפות הזמרת-יוצרת ההולנדית אווה סימונס. השיר פורסם כסינגל המוביל של האלבום ב-1 ביוני 2012, והושמע לראשונה ב-Capital FM ב-14 במאי 2012. הקליפ, שבוים על ידי ויל.איי.אם עצמו, פורסם ב-25 במאי 2012. השיר הופק על ידי Swedish House Mafia, סטיב אנג'לו וסבסטיאן אינגרוסו. העבודה על השיר החלה בסוף דצמבר 2011. השיר הוקלט ונערך חלקית מחוץ לאולפני ההקלטה, במחשב הנייד האישי של ויל.איי.אם. אווה סימונס, שמבצעת את השיר, התבקשה באופן אישי על ידי ויל.איי.אם עצמו לבצע את השיר. לפי דבריה ל-MTV News: "הוא סופר יצירתי, ואנחנו בסוג של אותה אנרגיה: אנחנו לא יכולים לשבת בשקט. היינו באולפן, והיה לו את השיר הזה, והוא הציע, 'אווה, היית רוצה לעשות את השיר הזה איתי?' והקלטנו כבר כמה רצועות בעבר, אז הוא יודע למה אני מסוגלת, והוא סמך עלי. אנחנו לא באמת מכירים כל כך הרבה זמן, אבל הוא סומך עלי. הקלטתי את השיר, והוא ערך אותו במחשב הנייד שלו ... וזה נגמר. זה כל כך יפה – לא רק שהוא סופר יצירתי ויודע מה הוא רוצה, אלא שהוא גם רואה כשאנשים אחרים הם יצירתיים. הוא לא מפחד לשתף פעולה". הקליפ לשיר צולם בלונדון, הממלכה המאוחדת, וחלקו צולם בגדה הדרומית של נהר תמזה ליד גשר מצודת לונדון, באמצע מאי. הקליפ פורסם דרך VEVO ב-25 במאי 2012. השיר הוא רצועת הסולו הראשונה של ויל.איי.אם שהגיעה למקום הראשון בבריטניה, שם נמכרו 102,000 עותקים בשבוע הראשון למכירה. בסך הכול, נמכרו 403,000 עותקים בבריטניה בשנת 2012, וזה היה הסינגל ה-39 הנמכר ביותר של שנת 2012. השיר הגיעה לעשירייה הפותחת ב-17 מצעדי מדינות ברחבי העולם, והגיעה לראשם של 10 ממצעדים אלו. מידע על היצירה "This Is Love" באתר מיוזיק בריינז סרטון השיר "This Is Love" באתר יוטיוב "Will.I.Am's "This Is Love" music video ft. Eva Simons". Nova FM. 2012-05-27. אורכב מ-המקור ב-2012-12-30. נבדק ב-2012-06-09. "will.i.am - This Is Love". DJ Booth. 2012-05-18. נבדק ב-2012-06-09. "Listen: Will.I.Am's new song, 'This Is Love'". Hit Flix. 2012-05-14. נבדק ב-2012-06-09. "will.i.am reveals new song 'This Is Love' - listen". Digital Spy. 2012-05-15. נבדק ב-2012-06-09. "will.i.am "Still Has That Fire" On "This Is Love," Eva Simons says". Vibe 103 / MTV News. 2012-05-18. אורכב מ-המקור ב-2013-02-05. נבדק ב-2012-06-09. "Will.i.am And Eva Simons' "This Is Love" Video Is, Let's Say, Self-Aware". 2012-05-25. נבדק ב-2012-06-09.
רם ויקר

רם ויקר (1936 – 26 בפברואר 2003) היה אמן קומיקס הודי שעבד על הסדרה Amar Chitra Katha, המבוססת על מיתולוגיה, היסטוריה ופולקלור הודי. הוא אייר את הגיליון הראשון, 'קרישנה' בשנת 1969, ורבים אחרים אחר כך. בשנות השמונים הוא היה מאייר של כתב העת טינקל, שערך אננט פאי. שם, הוא היה האיש שעמד מאחורי האמנות של דמויות אייקוניות כמו סופנדי, פיארלאל, נאסר א-דין, צ'ורו וג'ורו ורבים אחרים. רם ויקר נפטר בשנת 2003, כאשר הקומיקס על צ'אנקיה ווישוואמיטרה היו הפרויקטים האחרונים שלו. בתו ארכנה אמברקר הייתה אמנית במגזין טינקל מאז ובנו סנג'יב ויקר אייר גם עבור טינקל בראשית שנות התשעים. "Ram Waeerkar at Lambiek.Net". Comics Genius: Ram Waeerkar. Tinkle. אורכב מ-המקור ב-2012-04-18. נבדק ב-2020-09-26. ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רם ויקר".
פרסי המוזיקה של בילבורד 2019

טקס פרסי המוזיקה של בילבורד 2019 נערך בלאס וגאס ב-1 במאי 2019. זה שודר בשידור חי ב-NBC והונחה על ידי קלי קלרקסון שנה שנייה ברציפות. רשימת המועמדים הוכרזה ב-4 באפריל 2019. מריה קארי קיבלה את פרס האייקון במהלך הטקס. הזוכים רשומים ראשונים ומובלטים. האמנים הבאים קיבלו פרסים מרובים: האמנים הבאים קיבלו מועמדויות מרובות: מדיה וקבצים בנושא פרסי המוזיקה של בילבורד 2019 בוויקישיתוף פרסי המוזיקה של בילבורד 2019, במסד הנתונים הקולנועיים IMDb (באנגלית) Pasquini, Maria (1 במרץ 2019). "Kelly Clarkson Returns to Host the 2019 Billboard Music Awards: 'I'm Back for More'". People. נבדק ב-4 במרץ 2019. {{cite web}}: (עזרה) "Cardi B Leads 2019 Billboard Music Awards Nominations With 21". Billboard. נבדק ב-2019-05-02. "Mariah Carey Gets Emotional During 2019 Billboard Music Awards Icon Acceptance Speech: Watch". Billboard. נבדק ב-2019-05-23. Awards, Billboard Music (2019-04-26). ".@taylorswift13 will open the #BBMAs with the worldwide premiere performance of "ME!" featuring Brendon Urie of @PanicAtTheDisco. LIVE May 1 on NBC.pic.twitter.com/Nc3xfQExiI". @BBMAs (באנגלית). נבדק ב-2019-04-26. Lynch, Joe (1 במאי 2019). "2019 Billboard Music Awards Winners: The Complete List". Billboard. {{cite web}}: (עזרה)
אנופם סינהא

אנופם סינהא הוא אמן וסופר קומיקס הודי, אשר מזוהה בתור היוצר של גיבור העל של ראג' קומיקס, סופר קומנדו דרובה. באתר BusinessWorld נכתב כי סינהא חולל מהפכה בקומיקס ההודי עם עבודתו בראג' קומיקס. סינהא החל את הקריירה שלו בשנת 1975 בגיל 13 עבור מגזין קטן בשם Deewana Tej בקנפור, סינהא קיבל את "הפריצה הגדולה" שלו כעבור ארבע שנים, כשהצטרף ל"דאימונד קומיקס". בזמן שעבד על קומיקס פופולרי כמו טאוג'י אור ג'אדו קא דנדה, טאוג'י אור ג'אדוגאר סמבה, סינהא השתתף גם במכללת כריסטצ'רץ' של קאנפור. הוא עבד עם "דאימונד קומיקס" ויצר קומיקס של פאולאדי סינג פאולאדי סינג אור שייטאן טרוויל, פאולאדי סינג קי טארוויל סה טאקר ופאולאדי סינג אור וינאש קה פוג'ארי. בשנת 2012 פרסם את הספר הראשון שלו באורך מלא, "הווירטואליים". מדיה וקבצים בנושא אנופם סינהא בוויקישיתוף אנופם סינהא, ברשת החברתית פייסבוק אנופם סינהא, ברשת החברתית אינסטגרם "Archived copy". אורכב מ-המקור ב-2009-12-16. נבדק ב-2010-08-15. {{cite web}}: (עזרה) ANUPAM SINHA DADDY OF INDIAN FANTASY ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
צב תרנגולי

צב תרנגולי (שם מדעי: Chrysemys picta) הוא מין של צב מהמשפחה צבים ביצתיים, החי במקווי מים במזרח ארצות הברית. צב זה הוא המין היחיד בסוגו והוא קרוי על שם בשרו המשובח, המזכיר טעם תרנגולת, שבעבר נמכר בכמויות בשוקי דרום ארצות הברית. צב זה מזכיר במראהו את הצבגון המצויר הקרוב אליו טקסונומית. הוא מגיע לאורך ממוצע של 10.2 עד 25.4 סנטימטרים, כשהנקבות לרוב גדולות יותר מהזכרים, להם זנבות וטפרים ארוכים יותר. הוא בעל שריון קמור בצבע חום-ירוק ולעיתים מכוסה באצות. הגפיים והבטן חומים כהים מפוספסים בצהוב ותחתית הגוף והגרון בהירים. צב זה יכול לחיות 20 עד 24 שנה. הצב מצוי לרב בסביבות לחות של ביצות, גדות נהר או קרקעית לחה בוצית ויכולים להימצא גם בין צמחייה סבוכה מיימית או יבשתית, בין השאר ביערות ברושיים. צבים רבים חיים יחדיו ומבלים בהתחממות משותפת על בולי עץ או סלעים בקרבת המים, בדומה לצבגונים. הצבים החיים באזורים הצפוניים גם נכנסים לתרדמת חורף, אך מרביתם חיים דרומה יותר. הצבים הם אוכלי כל הניזונים ממיני סרטני נהרות, רכיכות שונות, ראשנים, דגים קטנים ונבלות אך גם מאצות ועלי צמחי מים. בשנים הראשונות הם טורפים לחלוטין והם משתמשים בצווארם הארוך וטופריהם כדי לתפוס ולקרוע את טרפם. הם עצמם יכולים להיטרף בידי עופות מים שונים, אליגטור אמריקני ודביבונים. אוכלוסיית הצב נחשבת ליציבה באזורים רבים, אך חלקם מאוימים מהרס בתי גידול, ציד לא חוקי וצבים יכולים להידרס בכבישים מסוימים. Deirochelys reticularia reticularia Deirochelys reticularia chrysea Deirochelys reticularia miaria מדיה וקבצים בנושא צב תרנגולי בוויקישיתוף צב תרנגולי, באתר ITIS (באנגלית) צב תרנגולי, באתר NCBI (באנגלית) צב תרנגולי, באתר Animal Diversity Web (באנגלית) צב תרנגולי, באתר האנציקלופדיה של החיים (באנגלית) צב תרנגולי, באתר GBIF (באנגלית) צב תרנגולי, באתר אנציקלופדיה בריטניקה (באנגלית)
באב אל בחריין

באב אל בחריין (בערבית: باب البحرين) הוא בניין היסטורי הממוקם בכיכר המכס במרכז העסקים הראשי של מנאמה. זה מסמן את הכניסה הראשית לשוק של מנאמה. הבניין הוקם בשנת 1949 ותוכנן על ידי היועץ הבריטי לאמיר, צ'ארלס בלגרב. הבניין ממוקם בשדרת הממשלה במנאמה. הוא שוכן בסמוך לכביש המלך פייסל המוביל אל גשר המלך פהד, הגשר המחבר את המדינה אל ממלכת ערב הסעודית. מספר אתרים בעלי חשיבות, כדוגמת הנמל הפיננסי של בחריין, נמצאים בקרבת הבניין. האנדרטה עצמה שופצה בשנת 1986 כדי לשלב בתוכה מאפיינים שלאדריכלות אסלאמית. בקומת הקרקע נמצאים כיום תחנת מידע וכן חנות עבודות יד. האנדרטה מורכבת מקשת ענקית שמתחתיה עוברת דרך, המכונה לעיתים קרובות הכניסה לשוק של מנאמה. הבניין מכיל מספר חנויות ובתי קפה. באב אל בחריין צפוי לשמש תחנת מחלף למטרו בחריין. אתר האינטרנט הרשמי של באב אל בחריין (באנגלית) "Metro on the right track". DT News. 24 באוגוסט 2019. נבדק ב-27 בספטמבר 2020. {{cite news}}: (עזרה)
גבעת יאנג (אנטארקטיקה)

גבעת יאנג (באנגלית: Young Hill) היא גבעה שאינה מכוסה קרח, בגבעות קוקרי, בעמקים היבשים מקמרדו, בארץ ויקטוריה, שבאנטארקטיקה. גובהה של הגבעה 1,000 מטרים מעל פני הים. הגבעה ממוקמת 1.6 קילומטרים צפונית-מזרחית לפסגת האלאם. רכס גבעות קוקרי (ובו גם גבעת יאנג) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט. שמה של הגבעה ניתן לה בשנת 1998 על ידי ועדת השמות הגאוגרפיים של ניו זילנד. הגבעה נקראת על שמו של יואן סי. יאנג (Euan C. Young), אורניתולוג ניו זילנדי, שמחקריו באנטארקטיקה, החל בעונת המחקר (הקיץ האנטארקטי) 1959–1960, ונמשכו במשך 30 שנים. יאנג ביקר באנטארקטיקה 9 פעמים, ופרסם מחקר מוביל בנושא ציפורי חמסן בשנת 1994. גבעת יאנג באתר הסקר הגאולוגי של ארצות הברית גבעת יאנג באתר הגאזט האנטארקטי המשווה SCAR של ממשלת אוסטרליה תצלום לוויין של אזור גבעת יאנג גאזט השמות האנטארקטיים הרשמי של ממשלת ניו זילנד מידע גאוגרפי והיסטורי מידע היסטורי על גבעות קוקרי מידע היסטורי
גבעת יאנג

האם התכוונתם ל... אנטארקטיקה גבעת יאנג (אנטארקטיקה) – גבעה בגבעות קוקרי באזור העמקים היבשים מקמרדו באדמת ויקטוריה שבאנטארקטיקה אוסטרליה גבעת יאנג (טזמניה) – גבעה במדינת טזמניה שבאוסטרליה גבעת יאנג (ויקטוריה) – גבעה במדינת ויקטוריה שבאוסטרליה ארצות הברית גבעת יאנג (ניו יורק) – פסגה במחוז אונטריו, במדינת ניו יורק (מדינה) שבארצות הברית גבעת יאנג (אורגון) – פסגה במחוז ג'קסון, במדינת אורגון שבארצות הברית גבעת יאנג (מיין, מחוז ארוסטוק) – גבעה במחוז ארוסטוק, במדינת מיין שבארצות הברית גבעת יאנג (מיין, מחוז יורק) – גבעה ביורק, במדינת מיין שבארצות הברית גבעת יאנג (וושינגטון) – גבעה במחוז סן חואן, במדינת וושינגטון שבארצות הברית גבעת יאנג (אלסקה) – גבעה במחוז האלוטיים המזרחיים במדינת אלסקה שבארצות הברית קנדה גבעת יאנג (מניטובה) – גבעה בפרובינציית מניטובה שבקנדה
קרקס אייגלאס

קרקס אייגלאס או קרקס אייגלס (באנגלית: Eyeglass Cirque; מילולית: קרקס העיינית) הוא קרקס קרחוני בגבעות קוקרי, בעמקים היבשים מקמרדו, בארץ ויקטוריה, שבאנטארקטיקה. הקרקס ממוקם 3 קילומטרים ממזרח לקרחון אמריקה הדרומית. הקרקס ממוקם על המצוקים הדרומיים של גבעות קוקרי. רכס גבעות קוקרי (ובו גם הקרקס) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט. שמו של הקרקס ניתן ניתן לו בשנת 1993, על ידי המועצה הגאוגרפית של ניו זילנד, אשר נתנה שמות לאתרים באזור הקשורים למדידה. השם מתייחס לעינית של טלסקופ מדידה. קרקס אייגלאס באתר הסקר הגאולוגי של ארצות הברית קרקס אייגלאס באתר הגאזט האנטארקטי של ממשלת אוסטרליה קרקס אייגלאס באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרקס אייגלאס גאזט השמות האנטארקטיים הרשמי של ממשלת ניו זילנד מידע גאוגרפי והיסטורי מידע היסטורי על גבעות קוקרי
משרד הפנים (קרים)

משרד הפנים של הרפובליקה של קרים (ברוסית: МВД по Республике Крым; באוקראינית: Міністерство внутрішніх справ по Республіці Крим; טטרית של קרים: Qırım içki işler nazirligi) היא רשות השיטור העליונה של חצי האי קרים במחוז הפדרלי הדרומי ומאז 2014 כפופה למשטרת הפדרציה הרוסית. השר הנוכחי הוא סרגיי אביסוב (מאז 1 במרץ 2014). מטה המשרד ממוקם בסימפרופול, רחוב חמלניצקי 4. הבטחת הגנה על זכויות האדם וחופש; מניעה, גילוי, דיכוי וחקירת פשע, מניעה ודיכוי עבריינות הבטחת הגנה על הסדר הציבורי בחצי האי קרים בטיחות בדרכים בחצי האי קרים ארגון ובקרה על נשק וחומרי נפץ בחצי האי קרים פיקוח על עבודות אבטחה ובילוש פרטיות בקרים הגנת רכוש ממשלתי ניהול גופי המשטרה בחצי האי קרים הפעלת יחידת ברקוט לפיזור הפגנות ומהומות גוף אכיפת החוק העצמאי הראשון בחצי האי קרים הוקם ב-9 באפריל 1921 עם הקמת הוועדה המחוזית לענייני חירום של קרים (Крымская областная Чрезвычайная комиссия) על פי צו מספר 332 של הוועד המהפכני של קרים, שתפקדה כממשלת חצי האי קרים. קודם לכן גופי המשטרה בחצי האי חולקו למשטרות עירוניות וגוף המשטרה של משטרת סבסטופול עבד צמוד למחלקת המשטרה של האימפריה הרוסית. לאחר הקמתה של המיליציה הסובייטית, הוועדה כונתה המיליציה של קרים (Крыммилиция) והייתה לגוף אכיפת החוק המרכזי של חצי האי. ב-4 במרץ 1922 שונה שם הוועדה לצ'קה המקומי ופעל תחת השם המינהל הפוליטי של קרים (Крымское Политуправление) עם 390 קצינים. בשנת 1922 כל גופי השיטור בחצי האי קרים הפכו לחלק מהנ.ק.ו.ד. של הרפובליקה הסוציאליסטית הסובייטית האוטונומית של קרים (Управление НКВД СССР по Крымской АССР). במרץ 1946 (כחלק מהרפורמות השלטוניות) שונה שם הנ.ק.ו.ד. למשרד לענייני פנים (УМВД Крымской области). בנובמבר 1962 שונה שמו של המשרד שוב והוא כונה המנהל להגנת הסדר הציבורי (Управление охраны общественного порядка, УООП Крыма) וזמן קצר לאחר הפך למנהל לענייני פנים תחת הוועדה המבצעת של חצי האי קרים (Управление внутреннихе дол). לאחר התפרקות ברית המועצות משרד הפנים של קרים אורגן מחדש במאי 1994 והפך למינהל הראשי לענייני פנים של הרפובליקה האוטונומית של קרים (ГУМВД Украины в АР Крым) והיה כפוף למשרד הפנים האוקראיני. במרץ 2014 המינהל הראשי הפך למשרד לענייני פנים של רפובליקת קרים ואורגן מחדש כחלק ממערכת השיטור הרוסית. לודוויג צינצר (נובמבר 1921 - ינואר 1924) יאן לאובץ (1924) טישה לורדקיפנידזה (1935–1937) נ. סמירנוב (1942) א. קלינין (1947–1951) וסילי פוגורלו (1951–1952) ויקטור קולסניקוב (1952–1953) אנדריי ריז'יקוב (1953–1964) ויטאלי זכארוב (1964–1972) אנטולי ז'וריץ' (1972–1985) פיליפ רוסנאק (1985–1991) ניקולאי גאמייב, גנאדי מוסקאל, יורי סלזניוב, ניקולאי פלאמארצ'וק ולדימיר חומנקו (2005–2007) ניקולאי איליצ'ב (2007) אנטולי מוהילב (2007–2009) ג. מוסקאל (2009–2010) אלכסנדר פרוסלוב (2010–2011) סרגיי רזניקוב (2011–2012) מיכאיל סלפאנב (2012–2014) סרגיי אביסוב (2014–ואילך) משטרת סבסטופול אתר האינטרנט הרשמי של משרד הפנים אתר רשמי (רוסית) מחלקת התנועה // האתר הרשמי (רוסית) האתר הישן האתר האוקראיני הישן
Lalala

"Lalala" הוא שיר של המפיק האמריקאי Y2K והראפר הקנדי bbno$‎. השיר יצא לאור כסינגל ב-7 ביוני 2019 דרך חברת התקליטים קולומביה רקורדס. הקליפ לשיר יצא לאור ב-20 באוגוסט באותה השנה. השיר הפך לוויראלי ברשת החברתית טיקטוק, עקב השורה "Did I really just forget that melody?‎". ב-20 באוקטובר 2019 יצא לאור רמיקס לשיר, בו משתתפים הזמרת הקנדית קארלי ריי ג'פסן והזמר הספרדי אנריקה איגלסיאס. מידע על היצירה "Lalala" באתר מיוזיק בריינז Matthew Ismael Ruiz, Carly Rae Jepsen Joins Enrique Iglesias, Y2K, and bbno$ on “Lalala” Remix: Listen, Pitchfork (באנגלית)
Troller T4

Troller T4 הוא רכב בעל הנעה 4x4 מתוצרת Troller Veículos Especiais S/A מברזיל. ניתן להשיג את המכונית רק כמכונית דו-דלתית עם מרכב פיברגלס ושלדת פלדה, עם עיצוב בהשראת הג'יפ. יש לו 4WD סטנדרטי, תיבת הילוכים ידנית בעלת 5 הילוכים וסרנים מתוצרת סרני דנה (אנ'). המנוע הוא מנוע טורבו דיזל בעל קיבולת של 3.0 ליטר שנבנה על ידי MWM והוצג בשנת 2004. חברת פורד מוטור רכשה את טרולר בשנת 2007. בשנת 2014 הטרולר T4 זכה לעיצוב מחודש גדול, ונבנה כעת על גרסה מקוצרת של פלטפורמת T6 של פורד עבור ריינג'ר העולמית. הגרסה הנוכחית נראית יותר כמו הצורה המודרנית של ג'יפ רנגלר והדגם המוקדם פורד ברונקו. זהו רכב דו-דלתי ובעל שתי גרסאות: פיברגלס קשיח או קנבס, כאשר שניהם נשלפים. הוא מונע על ידי המנועים הבאים: MWM 2.8 טורבו דיזל (2001 – 2005): 132 כ"ס ברוטו (115 כ"ס נטו), מהירות מרבית של 160 קמ"ש. NGD 3.0 טורבו דיזל אלקטרוני (2005 – 2014): 163 כ"ס, מהירות מרבית של 180 קמ"ש. Duratorq 3.2 טורבו דיזל (2014 – הווה): 200 סמ"ק ו-47.9 קג"כ, מהירות מרבית של 180 קמ"ש. בטרולר יש דיפרנציאל דנה 44, תיבת הילוכים איטון (משנת 2001) ומארז העברה של בורג וורנר 1352. זה היה רכב השטח הנמכר ביותר בברזיל באמצע דצמבר 2008, אז נמכרו בו 1,104 יחידות. באפריל 2010 הודיעה טרולר כי המכירות המצטברות של T4 הגיעו ל-10,000 יחידות. מדיה וקבצים בנושא Troller T4 בוויקישיתוף אתר האינטרנט הרשמי של Troller T4 Troller 2004 com Várias Novidades – Jipemania (September 1, 2003) (אורכב 15.12.2006 בארכיון Wayback Machine) Troller recebe novo motor 3,0 de 163 cavalos – Portal Alipini (אורכב 28.09.2007 בארכיון Wayback Machine) (August 29, 2005) "The Bronco Trolls On! Ford's Muscular Troller T4 for Brazil Is Pretty Bitchin'". Revista Auto Esporte (2010). "Troller comemora 10 mil unidades fabricadas" (בפורטוגזית). אורכב מ-המקור ב-2010-07-11. נבדק ב-2010-08-16.
משה מיזלמן

הרב משה מיזלמן ( באנגלית: Moshe Meiselman נולד באלבמה, 14 במרץ 1942 - כ"ה באדר ה'תש"ב) הוא ראש ישיבת תורת משה בירושלים, אותה הקים בשנת 1982. שימש גם כמנהל "ישיבה יוניברסיטי" בלוס אנג'לס (YULA) בין השנים 1977 עד 1982. הוא נצר למשפחת סולובייצ'יק, ולימודו הוא בשיטת בריסק. נולד לד"ר הארי, רופא שיניים, ולשולמית סולובייצ'יק מייזלמן, בתו של הרב משה סולובייצ'יק. מצד אמו הוא צאצא של רבני משפחת סולובייצ'יק; אמו, שולמית, חיברה ספר על זכרונותיה ממשפחתה. למד רבות אצל דודו, הרב יוסף דב סולובייצ'יק. לאחר לימודיו התיכוניים פנה ללמוד באוניברסיטת הרווארד ובמכון הטכנולוגי של מסצ'וסטס. קיבל את תואר הדוקטורט שלו במתמטיקה בשנת 1967. החל את דרכו בהוראת מתמטיקה באוניברסיטה בניו יורק. לאחר נישואיו החל למסור שיעורי תורה בבית מדרש בסקוקי. לאחר מכן לימד בישיבות בריסק בשיקגו שבראשן עמד דודו, הרב אהרן סולובייצ'יק. בשנת 1977 עבר לחוף המערבי וייסד שם את "ישיבה יוניברסיטי של לוס אנג'לס" ("YULA"). מסגרות הלימודים שם נפרדות לבנים ובנות, מגיל תיכון ועד לכולל. הוא גם שימש שם כפוסק עבור הקהילה המקומית. בשנת ה'תשמ"ב, לאחר שביסס את הרישום ל"YULA", עבר הרב מייזלמן לישראל כדי לפתוח ישיבה לתלמידים דוברי אנגלית, יחד עם הרב דניאל לרפילד (לאחר מכן עזבו הרב לרפילד ועוד כמה חברי סגל כדי לפתוח את "ישיבת בית ישראל"). לישיבה קרא "ישיבת תורת משה" משה על שם סבו, הרב משה סולובייצ'יק. רבני הישיבה הם תלמידי הרב יוסף דב סולובייצ'יק. חיבר מספר ספרים ופרסם מאמרים רבים בכתבי עת. אחד מספריו, העוסק במעמד האשה במשפט העברי, עורר דיון רב על יחס היהדות המסורתית לפמיניזם. בנוסף, מייזלמן חיבר ספר פרשנות לרמב"ם, וכן מאמרים רבים בתלמוד ובהגות. דעותיו בנוגע למדינת ישראל ולצבא ההגנה לישראל הן כדעות הרווחות ביהדות החרדית. הוא הצהיר כי חל איסור על תלמיד ישיבה להתגייס לצבא, ומתח ביקורת על הנחל החרדי. Torah, Chazal and Science. Israel Bookshop Publications. 2013. ISBN 978-1-60091-243-6. Jewish Woman in Jewish Law. Ktav Publishing House. 1978. ISBN 0-87068-329-2. Esheth Hayil in Perspective: The Role of Women in Judaism. "Commitment: Reviewed by Moshe Meiselman" (PDF). Jewish Action. Orthodox Union: 89–94. 2005. "The Rav, Feminism and Public Policy: An Insider's Overview". Tradition. 33 (1): 5–30. The Incomparable Gaon of Vilna. Orthodox Union. 1997. הרב מייזלמן: המעבר מ"יועצות" ל"פוסקות" ל"מורת" ול"רבה" הוא התפתחות טבעית Negri, Gloria (30 ביולי 2009). "Shulamith Meiselman, 97; devoted to Jewish education". The Boston Globe. אורכב מ-המקור ב-24 בספטמבר 2015. נבדק ב-31 ביולי 2015. {{cite web}}: (עזרה)
רובוטריקים: המלחמה על סייברטרון - הטרילוגיה

רובוטריקים: המלחמה על סייברטרון - הטרילוגיה (באנגלית: Transformers: War for Cybertron Trilogy) הוא זיכיון צעצועים וטרנסמדיה המהווה חלק מזיכיון הרובוטריקים של חברת הסברו. טרילוגיה זו אינה קשורה למשחק המחשב באותו שם. הטרילוגיה מחולקת לשלושה חלקים, כאשר כל חלק מורכב משישה פרקים בני 20 דקות כ"א. שלושת החלקים בטרילוגיה הם Siege ("מצור"), Earthrise ("זריחת הארץ") ו-Kingdom ("ממלכה") והם שודרו בין 30 ביולי 2020 לבין 29 ביולי 2021. אתר הביקורות Rotten Tomatoes העניק לחלק הראשון של הטרילוגיה ציון של 100% בהתבסס על סך כולל של 119 ביקורות, בציינו כי "'מצור' נושף חיים חדשים בזיכיון הרובוטריקים באמצעות אנימציה מרהיבה, עומק פילוסופי מפתיע והנאה מובטחת". ג'ייק פאושי - אופטימוס פריים, נמסיס פריים אדוארד בוסקו - אולטרה מגנוס, סאונדווייב קייזר ג'ונסון - איירונהייד ביל רוג'רס - ווילג'ק רפאל גולדשטיין - ראטצ'ט, סאונדבלאסטר ג'ימי סטאפורד - האונד ארון ואוץ' - פראול מארק ויטן - סיידסווייפ, סקייוורפ טוד הברקורן - רד אלרט, שוק-ווייב ג'ו זיג'ה - באמבלבי מיילס לונה - קליף-ג'אמפר שון הוקינס - מיראז' ג'ייסון מרנוצ'ה - מגהטרון פרנק טודארו - סטארסקרים, רפרקטור וראבאג' דני הנסן - ת'נדרקראקר קית' סילברסטיין - ג'טפייר, אומגה סופרים סופיה איזבלה - ארסי ג'ורג'יה ריד - כרומיה ג'ין קאר - בלאקארכניה ארין אברס - איירייזור ג'ונתן ליפו - יוניקרון "רובוטריקים: המלחמה על סייברטרון - הטרילוגיה", במסד הנתונים הקולנועיים IMDb (באנגלית) "רובוטריקים: המלחמה על סייברטרון - הטרילוגיה", באתר Rotten Tomatoes (באנגלית) "רובוטריקים: המלחמה על סייברטרון - הטרילוגיה", במסד הנתונים הקולנועיים KinoPoisk (ברוסית) רובוטריקים: המלחמה על סייברטרון - הטרילוגיה בפרויקט ויקיה "רובוטריקים: המלחמה על סייברטרון - הטרילוגיה", במסד הנתונים הקולנועיים IMDb (באנגלית) Transformers: War for Cybertron - Siege באתר Rotten Tomatoes
סורת אל-פתח

סורת אל-פתח (בערבית: سورة الفتح; באופן מילולי: "הניצחון") היא הסורה ה-48 בקוראן. הסורה מכילה 29 פסוקים, ושמה נגזר מהפסוק הראשון בה. לפי המסורת האסלאמית, אללה מסר את הסורה הזאת למוחמד בשנה השישית להג'רה. חלק מפרשני הקוראן גורסים כי הסורה מתייחסת להסכם חודייביה, שבקרב המוסלמים נתפס כניצחון בדרכי שלום, תוך הימנעות ממלחמה ושפיכות דמים. יש המסכמים את תוכנה של סורת אל-פתח בנקודות שלהלן: אללה מבטיח למוחמד שחלומו להיכנס למכה ולבצע את הפולחנים של העומרה עתיד להתגשם. אזכור של האירועים הקשורים בהסכם חודייביה. הימנעותם של המונאפיקון מג'יהאד. תכונותיהם של חסידיו של מוחמד. מעמדו ומשימתו של מוחמד. אנשים שאינם חייבים לצאת לקרב בשעת מלחמה. מדיה וקבצים בנושא סורת אל-פתח בוויקישיתוף סורת אל-פתח, בתרגום הרמן רקנדורף, באתר ויקיטקסט TheLastDialogue, Surah Al Fath Summary, The Last Dialogue, ‏7 במרץ 2020 (באנגלית) Surah Al-Fath (The Victory) - Overnight Quran (podcast), Listen Notes (באנגלית) anonymousjune2017, Surah Al Fatah: The Victory, The Quranic Compassion, ‏21 באוגוסט 2017 (באנגלית) Sura al-Fath, WikiShia (באנגלית)
לאטס

האם התכוונתם ל... אלדו לאטס – רב איטלקי, רבה הראשי של הקהילה היהודית בלוב בתקופת מלחמת העולם השנייה דנטה לאטס – רב, עיתונאי פובליציסט ועורך יהודי-איטלקי, איש-ציבור ומחנך סזאר לאטס – פיזיקאי ברזילאי, ממגלי הפאיון לטס – הילך החוקי של לטביה מאז עצמאותהּ ב-1991 ועד ל-2013
ג'רארד מורנו

ג'רארד מורנו באלאגוורו (בספרדית: Gerard Moreno Balagueró;‏ 7 באפריל 1992 בסנטה פרפטואה שבספרד) הוא כדורגלן ספרדי, המשחק בעמדת החלוץ בויאריאל ובנבחרת ספרד. במהלך הקריירה שלו, הוא שיחק בויאריאל, מיורקה ואספניול, וזכה בליגה האירופית ב-2021 עם ויאריאל. מורנו ערך את הופעת הבכורה שלו בנבחרת ספרד ב-2019, והיה חלק מהסגל שלה ליורו 2020. ג'רארד מורנו נולד ב-7 באפריל 1992 בסנטה פרפטואה, קטלוניה שבספרד. הוא התחיל את הקריירה הבוגרת בשנת 2010 בוויאריאל C אליה עבר מקבוצת הנוער בדאלונה המקומית. ב-5 במרץ שנה אחר כך ערך את הופעת הבכורה שלו בליגה השלישית כשעלה כמחליף בהפסד הביתי 2–1 לראיו ואייקנו. לאחר שגם שיחק בקבוצה השנייה ג'רארד ערך את משחקו הרשמי הראשון בויאריאל בהפסד 1–0 לאלצ'ה וב-25 בינואר 2013 כבש את שערו הראשון בניצחון 0–3 על סבדל בליגה השנייה. לאחר זמן השאלה קצר במיורקה הוא שב לוויאריאל בעונת 2013/2014 כשהיא משחקת בלה ליגה. ב-14 בספטמבר 2014 ערך את הופעתו הראשונה בליגה זאת, בתיקו המאופס נגד גרנדה, ועשרה ימים לאחר מכן כבש בתיקו 1–1 נגד אייבר. ג'רארד שיחק משנת 2015 למשך השלוש שנים הבאות באספניול וחזר לוויאריאל תמורת 20 מיליון יורו. בקמפיין עונת 2019/2020 בלה ליגה עזר להם לסיים במקום החמישי המוביל לאירופה, וזכה בפרס זארה לכובש הספרדי הטוב ביותר, עם 18 שערים. מעולם ג'רארד לא שיחק עבור נבחרת הנוער של ספרד. את הופעת הבכורה הוא עשה ב-15 באוקטובר 2019 במשחק מוקדמות יורו 2020 נגד שוודיה, שנגמר בתוצאה 1–1. שערו הראשון בה הגיע חודש אחרי זה באותו טורניר, בניצחון 0–7 על מלטה בקדיס. ב-18 בנובמבר ג'רארד כבש צמד בניצחון 0–5 על רומניה. ויאריאל הליגה האירופית: 2020/2021 אישיים מלך השערים בליגה האירופית: 2020/2021 (7 שערים) מדיה וקבצים בנושא ג'רארד מורנו בוויקישיתוף ג'רארד מורנו, ברשת החברתית אינסטגרם ג'רארד מורנו, באתר Transfermarkt ג'רארד מורנו, באתר Soccerway ג'רארד מורנו, באתר BDFutbol ג'רארד מורנו, באתר WorldFootball.net ג'רארד מורנו, באתר National Football Teams ג'רארד מורנו, באתר FootballDatabase.eu